เรื่องร้องเรียน (ไม่ระบุ) วันที่ 2022-06-10 00:53:57 — แขวงจอมพล เขตจตุจักร กรุงเทพมหานคร
บริเวณสี่แยกรัชดา-ลาดพร้าว มักมีรถเมล์ขสมก. หลายสาย อาทิ สาย 8 และ 27 เป็นต้น จอดแช่เลนเลี้ยวซ้ายผ่านตลอด และเป็นจุดห้ามรับผู้โดยสาร เพื่อรอแย่งรับผู้โดยสาร บางครั้งจอดนานมากกว่า 1 ไฟแดง ซึ่งในขณะนี้บริเวณสี่แยกดังกล่าว มีการก่อสร้างรถไฟฟ้า จึงทำให้การจราจรติดขัดเป็นทุนเดิม เมื่อมีปัญหาจากรถเมล์หลายสาย ยิ่งทำให้การจราจรยิ่งติดขัดกว่าเดิม เพราะรถที่ต้องการเลี้ยวซ้ายไม่สามารถเลี้ยวได้ แม้ในช่วงสัญญาณไฟเขียว จึงจำเป็นต้องเบียดแทรกเลนตรง 
ได้มีการแจ้งต่อหน่วยร้องเรียนรถเอกชนร่วมบริการแล้ว แต่ยังไม่เกิดการปรับปรุงใดๆ และเหตุการณ์จะไม่เกิดขึ้นแค่ตำรวจจราจรมายืนขู่เท่านั้น แต่ช่วงเวลาที่การจราจรคับคั่ง เช่น 19.00 น. อาจเป็นช่วงที่ตำรวจลงเวรแล้วจึงไม่มีควบกำกับควบคุม ทำให้เกิดเหตุการณ์ดังกล่าวซ้ำๆ มาเป็นปีๆ ครับ

ขอแสดงความนับถือ